La Casa de Cultura acull una xerrada-col·loqui sobre la reforma universitària
2025-07-24

Cap a on va l’educació pública? Aquesta pregunta encapçala el tema de la xerrada-col·loqui que tindrà lloc, en la Sala d’Audiovisuals de la Casa de Cultura, el dijous 5 de març a les 19 h.

L’última reforma del sistema universitari del ministre Wert s’abordarà en aquesta xerrada que, presentada per Jesús Delegido i impartida pel sociòleg Andrés Piqueras, professor de la Universitat Jaime I de Castelló, ha organitzat la Federació d’Associacions de Veïns de Burjassot, la Coordinadora d’AMPAS del municipi i la Plataforma en Defensa dels Serveis Públics. La polèmica mesura del nou Reial decret que obri la porta al fet que els graus universitaris passen de tenir quatre anys (més un cinquè de màster, optatiu o obligatori segons la carrera) a tres anys (més dos de màster), serà algun dels punts que s’aborde en la mateixa.

L’organització d’aquesta xerrada – col·loqui compta amb la col·laboració de l’Ajuntament de Burjassot.